***1-ilova***

**Kadastr agentligining ichki audit xizmatining   
2024-yil yillik faoliyati boʻyicha   
HISOBOTI**

**1. Umumiy maʼlumotlar**

O‘zbekiston Respublikasi Iqtisodiyot va moliya vazirligi huzuridagi Kadastr agentligining 41 ta tizim tashkilotlari mavjud. O‘zbekiston Respublikasi Prezidentining 2022-yil 20-oktabrda qabul qilingan 405-sonli Qarori bo‘yicha Kadastr agentligining Ichki audit bo‘limida 2 ta xodim mavjud bo‘lib, bo‘lim boshlig‘i M.Madaminov 2024-yil 28-avgust kuni № IAMMS 0653-sonli, xodim A.Mirzaraximov 2024-yil 28-fevral kuni IAMMS 0483-sonli Ichki audit milliy malaka sertifikati olgan.

**2. Ichki audit yillik rejasida tasdiqlangan ichki audit tadbirlarining hisobot davrida rejalashtirilgan qismining bajarilishi holati.**

Ichki audit bo‘limining 2024-yil uchun yillik nazorat ishlari tasdiqlangan bo‘lib tasdiqlangan yillik reja asosida tadbirlarni amalga oshirib kelinmoqda.

O‘tkazilayotgan audit tadbirlari davomida asosan UzASBO dasturiga kiritishda yo‘l qo‘yilgan xatolar sababli, xodimlarga to‘lab berish kerak bo‘lgan ish haqi va unga tenglashtirilgan to‘lovlarni kam hamda ortiqcha to‘lab yuborgan holatlari ko‘p uchramoqda.

**3. Hisobot davrida oʻtkazilishi rejalashtirilgan, lekin amalga oshirilmagan ichki audit tadbirlari toʻgʻrisidagi maʼlumotlar.**

Ichki audit bo‘limi tomonidan hisobot davrida oʻtkazilishi rejalashtirilgan, biroq amalga oshirilmagan audit tadbirlari mavjud emas.

**4. Ichki audit obyektlari tomonidan chora-tadbirlar rejasining bajarilishi toʻgʻrisidagi maʼlumotlar.**

Navoiy,Buxoro,Xorazm, Farg‘ona Andijon viloyatlari va Davlat Kartografiya-Geodeziya fondida o‘tkazilgan ichki audit tadbirlari yakuni quydagi taklif va tavsiyalar bo‘yicha;

1. Boshqarmada arxiv xonasi ajratish va signalizatsiya moslamasi bilan jihozlash;

2. Ish haqqi va unga tenglashtirilgan toʻlovlar bilan bogʻliq hujjatlar toʻgʻri yuritilishiga va toʻlash tartibiga qat’iy amal qilish;

3. Boshqarma va uning hududlariga berilgan texnika jihozlarga   
2010-yil 22-dekabrda AV-2169-son bilar roʻyxatga olingan yoʻriqnoma asosida moddiy javobgar mas’ul xodim biriktirish;

4. Boshqarma balansidagi xizmat yengil avtotransportlariga yoqilgʻi moylash mahsulotlari va taʻmirlash ishlariga qonunchilikda belgilangan meʻyorlarda pul mablagʻlari yoʻnaltirish;

5. Belgilangan tartibda Boshqarma balansida boʻlgan maʼnan eskirgan asosiy vositalar va tovar-moddiy boyliklarni hamda yaroqsiz ashyolarni Kadastr agentligi (Respublika)dan ruxsat olgan holda belgilangan tartibda, mutaxassis xulosasi asosida hisobdan chiqarish choralarini koʻrish.

Kadastr agentligi (Respublika)dan ruxsat olgan holda hisobdan chiqarish choralarini koʻrish, 2010-yil 22-dekabrda AV-2169-son bilar roʻyxatga olingan yoʻriqnoma asosida moddiy javobgar mas’ul xodimlar biriktirilganligi, xizmat yengil avtotransportlariga yoqilgʻi moylash mahsulotlari va taʻmirlash ishlariga qonunchilikda belgilangan meʻyorlarda pul mablagʻlari yoʻnaltirib kelinayotganligi va ish xaqi va unga tenglashtirilgan to‘lovlar bo‘yicha bartaraf qilib kelinmoqda.

**5. Ichki audit xizmati faoliyati sifatini taʼminlash (baholash) va oshirish boʻyicha amalga oshirilgan ishlar.**

Kadastr agentligida ichki audit xizmati faoliyati sifatini oshirishda tashkil etilayotgan seminarlar, treninglar va onlayn o‘quv kurslarida faol ishtirok etib kelinmoqda.

O‘zbekiston Respublikasi Prezidenti Huzuridagi Davlat boshqaruv akademiyasida 2024-yil 25-30-mart kunlari jami 58 soatlik maxsus o‘quv kursida boshqaruv yo‘nalishi bo‘yicha malaka sertifikati Saidov Said tomonidan olindi. Hozirgi kunda S.Saidov 2024-yil oktyab oyda boshqa lavozimga o‘tkazilgan.

O‘zbekiston Respublikasi Prezidenti huzuridagi Davlat xizmatini rivojlantirish agentligi tomonidan tashkilashtirilgan “Har bir davlat xizmatchisi-man’naviyat targ‘ibotchisi” nomli onlayn kursini tamomlab sertifikat olindi. *(7-jadval)*

**6. Vazirlik (idora) tizimidagi budjet hisobidan moliyalashtirilmaydigan nobudjet muassasa va tashkilotlarda moliyaviy-xoʻjalik faoliyati boʻyicha oʻtkazilgan nazorat ishlariga oid hujjatlarning monitoringi yuzasidan amalga oshirilgan ishlar**

O‘zbekiston Respublikasining 2021-yil 25-fevraldagi “Auditorlik faoliyati to‘g‘risidagi” 677-sonli qonuning 35-moddasiga asosan *ustav fondida (ustav kapitalida) davlatga tegishli ulushga ega bo‘lgan xo‘jalik yurituvchi subyektlar va davlat unitar korxonalari* xar yili majburiy auditorlik tekshiruvdan o‘tishligi belgilangan. *(8-jadval)*

Bundan tashqari, faoliyat davomida taqdim etib kelinayotgan soliq xisobotlarini masofadan turib o‘rganilib qayta hisobotlar olinib bartaraf qilinib kelinmoqda.

**7. Aniqlangan tizimli kamchiliklar, xavflar va ularning oldini olish hamda bartaraf etish boʻyicha koʻrilayotgan choralar (taklif va tavsiyalar)**

O‘tkazib kelinayotgan samaradorlik audi tekshiruvlarida kadrlar tomonidan taqdim etilgan tabel bilan hisoblangan ish xaqi kunlari, xodimlarni uzoq vaqt ishlaganligi uchun hisoblanadigan ustama summalarini kadrlar tomonidan o‘z vaqtida taqdim etmaganligi natijasida ish haqi va unga tenglashtirilgan summalarni ortiqch va kam hisoblanib kelinayotganligi aniqlanmoqda.

Yuqorida ko‘p uchrab kelayotganxato va kamchiliklarni bartaraf qilish bo‘yicha UzASBO dasturiga ta’luqliligi bo‘yicha login parol berish va amaliyotga joriy qilish. (Kadr, xo‘jalik ishlari) *(9-jadval)*

**8. Vazirlik (idora) faoliyatida budjet intizomini mustahkamlash, xavflarni profilaktika qilish hamda budjet xarajatlari natijadorligi va samaradorligini oshirish boʻyicha takliflar.**

Ichki autit xizmatlari ayrim sohalarda yangi soxa bo‘lim bo‘lganligi tufayli budjet xarajatlari natijadorligi va samaradorligini xavflarni aniqlash va bartaraf etishda kadrlar sonini yetishmasligi, mavjud kadrlar yil boshida tasdiqlangan rejani bajarish bilan cheklanib qolinyapti. (Shtatlar jadvalini ko‘rib chqqan holda xodimlar sonini oshirish)

**9. Ichki audit xizmati faoliyatini rivojlantirish boʻyicha takliflar.**

Amaliy tajriba sifatida boshqa tashkilotlarda tashkil etilgan audit xizmatlari bilan yaqindan tanishish va tajriba almashish.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_ | \_\_\_\_\_\_\_\_\_\_ |
| ***Ichki audit xizmati rahbari  (F.I.O.)*** | ***(imzo)*** | ***(kun, oy, yil)*** |

*Izoh. Hisobot ichki audit xizmati tomonidan har bir qism boʻyicha bayon etiladi. Agar ichki audit xizmati faoliyatida birorta qismi boʻyicha maʼlumotlar mavjud boʻlmasa, mazkur qismda “tegishli maʼlumotlar mavjud emas” yozuvi bilan koʻrsatiladi. Hisobotning hajmi boʻyicha chegara mavjud emas.*

*Hisobotga tegishli jadvallar ilova qilinadi.*

*Shuningdek, ichki audit xizmati tomonidan hisobotga vazirlik (idora) ichki audit faoliyatiga oid qoʻshimcha maʼlumotlar kiritilishi mumkin.*